
DR.30.11.2015  69  

 

Jangan kata meluas, separuh pun tidak ada tentang GRB.  Saya harap mungkin 
Yang Berhormat Menteri boleh mulakan dengan serius tahun depan.  Mungkin mulakan 
dengan Jabatan Perdana Menteri dan juga Kementerian Pembangunan Wanita, Keluarga 
dan Masyarakat. Lakukan cost benefit, incident analysis untuk segala peruntukan bajet.  
Hendak lihat sama ada bajet yang diperuntukkan itu berapakah faedahnya kepada lelaki, 
wanita yang muda, tua.  

■1650 

 Saya harap Yang Berhormat Menteri boleh mempertimbangkan langkah ini 
sebagai satu langkah serius untuk betul-betul melaksanakan GRB dan bukan bercakap 
ataupun berdiskusi saban tahun dalam Dewan ini sahaja.  Terima kasih.   

 Datuk Hajah Azizah binti Datuk Seri Panglima Mohd. Dun: Ya, terima kasih 
Yang Berhormat Bukit Mertajam.  Kita ambil serius lah pandangan dan saranan daripada 
Yang Berhormat itu.  Kita ada gender focal point kita di setiap kementerian dan insya-Allah 
sampai sini kita akan gerakkan mereka dengan lebih hebat lagi dan perkasa supaya 
pertama-tamanya untuk melihat daripada Gender Responsive Budget ini. Terima kasih 
Yang Berhormat.  Antara program yang dilaksana, saya kembali kepada penyertaan wanita 
tadi, antara program dilaksanakan untuk menggalakkan pertumbuhan penyertaan wanita 
dalam persada buruh ini adalah terutamanya career comeback, dengan izin, bagi insentif 
kepada majikan untuk kempen career comeback untuk galakkan wanita terlibat dalam 
pasaran.  

 Yang keduanya, insentif taska di tempat kerja, amalan kerja anjal dan yang 
ketiganya, Azam Niaga iaitu Women Enterpreneur Incubator Programme.  Ini adalah di 
antara cara-caranya untuk kita mendapatkan lebih ramai lagi penyertaan wanita di dalam 
sektor pekerjaan.  Yang Berhormat daripada Parit Sulong ada juga bertanya tentang kes 
keganasan rumah tangga.  Statistik 2015, lelaki dan perempuan, mangsa lelaki ialah 23 
kes, mangsa ada juga Tuan Pengerusi, lelaki yang jadi mangsa keganasan ini dan 
perempuan lah yang paling ramai iaitu 377 kes hingga Ogos tahun 2015.  Aduan kes 
keganasan rumah tangga melalui Talian Kasih 15999 akan dilayan sewajarnya oleh 
pegawai JKM kita. Jadi, aduan boleh dibuat melalui Talian Kasih 15999 tersebut dan juga 
secara terus kepada pegawai-pegawai JKM kita dan juga boleh dibuat terus kepada pihak 
PDRM.  

 Berapakah jangka hayat di Malaysia?  Ini juga daripada Yang Berhormat Parit 
Sulong.  Wanita ialah 77.2 tahun, lelaki 72.3 tahun.  Ertinya, wanita lagi panjang umurlah 
daripada lelaki.  Ini adalah perangkaan tahun 2014.  Warga emas sekarang ini terdapat 2.7 
juta daripada 30.1 juta penduduk di Malaysia. Dijangkakan kita akan jadi negara yang 
menua pada tahun 2030, di mana 15% daripada penduduk negara ini akan terdiri daripada 
orang yang berumur 60 tahun ke atas.   

 Tuan Pengerusi [Datuk Haji Ismail bin Haji Mohamed Said]: Apa sebab lelaki 
cepat, perempuan panjang umurnya? 

 Datuk Hajah Azizah binti Datuk Seri Panglima Mohd. Dun: Itu Tuan Pengerusi 
saya tidak boleh jawab.  Kena tanya Kementerian Kesihatan agaknya.  Doktor lah boleh 
jawab.  [Ketawa] Mungkin agaknya kalau terlampau banyak kawan dia itu, dia jadi... 

 Tuan Pengerusi [Datuk Haji Ismail bin Haji Mohamed Said]: Antara lain, 
merokok.  

 Datuk Hajah Azizah binti Datuk Seri Panglima Mohd. Dun: Merokok mungkin.  
Yang Berhormat Parit Sulong juga bertanya berkenaan dengan baby hatch, berapa jumlah 
bayi yang diselamatkan.  Program Baby Hatch ini di jalankankan oleh kementerian dengan 
kerjasama NGO dengan beberapa buah hospital swasta.  Statistik daripada PDRM 
merekodkan sebanyak 78 kes bayi dibuang dari Januari hingga Ogos 2015. Daripada 
jumlah ini, bayi akan diselamatkan dan ditempatkan di institusi JKM dan 11 Baby Hatch 
yang diuruskan oleh NGO.  

  Yang Berhormat Parit Sulong juga bertanya tentang bagaimanakah, adakah 
promosi yang dibuat tentang Talian Kasih ini.  Kempen kesedaran dan promosi 15999 
sedang dibuat melalui media cetak dan elektronik.  Kempen juga dibuat melalui media 
sosial secara berterusan. Kementerian akan juga membuat hebahan dan publisiti yang 
meluas menerusi outdoor seperti meletakkan kempen ataupun advertisement di badan bas, 



Jangan kata meluas, separuh pun tidak ada tentang GRB. Saya harap mungkin Yang Berhormat Menteri boleh mulakan dengan serius tahun depan. Mungkin mulakan dengan Jabatan Perdana Menteri dan juga Kementerian Pembangunan Wanita, Keluarga dan Masyarakat. Lakukan cost benefit, incident analysis untuk segala peruntukan bajet. Hendak lihat sama ada bajet yang diperuntukkan itu berapakah faedahnya kepada lelaki, wanita yang muda, tua. #1650. Saya harap Yang Berhormat Menteri boleh mempertimbangkan langkah ini sebagai satu langkah serius untuk betul-betul melaksanakan GRB dan bukan bercakap ataupun berdiskusi saban tahun dalam Dewan ini sahaja. Terima kasih. Datuk Hajah Azizah binti Datuk Seri Panglima Mohd. Dun: Ya, terima kasih Yang Berhormat Bukit Mertajam. Kita ambil serius lah pandangan dan saranan daripada Yang Berhormat itu. Kita ada gender focal point kita di setiap kementerian dan insya-Allah sampai sini kita akan gerakkan mereka dengan lebih hebat lagi dan perkasa supaya pertama-tamanya untuk melihat daripada Gender Responsive Budget ini. Terima kasih Yang Berhormat. Antara program yang dilaksana, saya kembali kepada penyertaan wanita tadi, antara program dilaksanakan untuk menggalakkan pertumbuhan penyertaan wanita dalam persada buruh ini adalah terutamanya career comeback, dengan izin, bagi insentif kepada majikan untuk kempen career comeback untuk galakkan wanita terlibat dalam pasaran. Yang keduanya, insentif taska di tempat kerja, amalan kerja anjal dan yang ketiganya, Azam Niaga iaitu Women Enterpreneur Incubator Programme. Ini adalah di antara cara-caranya untuk kita mendapatkan lebih ramai lagi penyertaan wanita di dalam sektor pekerjaan. Yang Berhormat daripada Parit Sulong ada juga bertanya tentang kes keganasan rumah tangga. Statistik 2015, lelaki dan perempuan, mangsa lelaki ialah 23 kes, mangsa ada juga Tuan Pengerusi, lelaki yang jadi mangsa keganasan ini dan perempuan lah yang paling ramai iaitu 377 kes hingga Ogos tahun 2015. Aduan kes keganasan rumah tangga melalui Talian Kasih 15999 akan dilayan sewajarnya oleh pegawai JKM kita. Jadi, aduan boleh dibuat melalui Talian Kasih 15999 tersebut dan juga secara terus kepada pegawai-pegawai JKM kita dan juga boleh dibuat terus kepada pihak PDRM. Berapakah jangka hayat di Malaysia? Ini juga daripada Yang Berhormat Parit Sulong. Wanita ialah 77.2 tahun, lelaki 72.3 tahun. Ertinya, wanita lagi panjang umurlah daripada lelaki. Ini adalah perangkaan tahun 2014. Warga emas sekarang ini terdapat 2.7 juta daripada 30.1 juta penduduk di Malaysia. Dijangkakan kita akan jadi negara yang menua pada tahun 2030, di mana 15% daripada penduduk negara ini akan terdiri daripada orang yang berumur 60 tahun ke atas. Tuan Pengerusi [Datuk Haji Ismail bin Haji Mohamed Said]: Apa sebab lelaki cepat, perempuan panjang umurnya?. Datuk Hajah Azizah binti Datuk Seri Panglima Mohd. Dun: Itu Tuan Pengerusi saya tidak boleh jawab. Kena tanya Kementerian Kesihatan agaknya. Doktor lah boleh jawab. [Ketawa] Mungkin agaknya kalau terlampau banyak kawan dia itu, dia jadi... Tuan Pengerusi [Datuk Haji Ismail bin Haji Mohamed Said]: Antara lain, merokok. Datuk Hajah Azizah binti Datuk Seri Panglima Mohd. Dun: Merokok mungkin. Yang Berhormat Parit Sulong juga bertanya berkenaan dengan baby hatch, berapa jumlah bayi yang diselamatkan. Program Baby Hatch ini di jalankankan oleh kementerian dengan kerjasama NGO dengan beberapa buah hospital swasta. Statistik daripada PDRM merekodkan sebanyak 78 kes bayi dibuang dari Januari hingga Ogos 2015. Daripada jumlah ini, bayi akan diselamatkan dan ditempatkan di institusi JKM dan 11 Baby Hatch yang diuruskan oleh NGO. Yang Berhormat Parit Sulong juga bertanya tentang bagaimanakah, adakah promosi yang dibuat tentang Talian Kasih ini. Kempen kesedaran dan promosi 15999 sedang dibuat melalui media cetak dan elektronik. Kempen juga dibuat melalui media sosial secara berterusan. Kementerian akan juga membuat hebahan dan publisiti yang meluas menerusi outdoor seperti meletakkan kempen ataupun advertisement di badan bas,